Ehdotus NEUVOSTON PÄÄTÖS unionin liittymisestä Yhdistyneiden kansakuntien Euroopan talouskomission sääntöön nro 29, joka koskee ajoneuvojen hyväksyntää koskevia yhdenmukaisia vaatimuksia hyötyajoneuvon ohjaamossa matkustavien suojaamisen osalta /* KOM/2011/0442 lopullinen - 2011/0191 (NLE) */





2011/0191 (NLE) Ehdotus NEUVOSTON PÄÄTÖS unionin liittymisestä Yhdistyneiden kansakuntien Euroopan talouskomission sääntöön nro 29, joka koskee ajoneuvojen hyväksyntää koskevia yhdenmukaisia vaatimuksia hyötyajoneuvon ohjaamossa matkustavien suojaamisen osalta (ETA:n kannalta merkityksellinen teksti) EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) 27 päivänä marraskuuta 1997 tehdyn neuvoston päätöksen 97/836/[1]EY ja erityisesti sen 3 artiklan 3 kohdan ja 4 artiklan 2 kohdan toisen luetelmakohdan, ottaa huomioon Euroopan komission ehdotuksen, ottaa huomioon Euroopan parlamentin lausunnon,[2] sekä katsoo seuraavaa: 1. Ajoneuvojen hyväksynnästä hyötyajoneuvon ohjaamossa matkustavien suojaamisen osalta annetun Yhdistyneiden Kansakuntien Euroopan talouskomission säännön nro 29[3] vaatimusten tarkoituksena on poistaa tekniset esteet vuoden 1958 tarkistetun sopimuksen sopimuspuolten väliseltä moottoriajoneuvojen kaupalta ja varmistaa ajoneuvon matkustajien korkeatasoinen turvallisuus ja suoja. 2. Kun EU liittyi vuoden 1958 tarkistettuun sopimukseen, se liittyi erinäisiin päätöksen 97/836/EY liitteessä II lueteltuihin E-sääntöihin; E-sääntö nro 29 ei kuitenkaan sisältynyt tuohon luetteloon. 3. Ottaen huomioon tehdyt tarkistukset ja moottoriajoneuvojen yleistä turvallisuutta koskevan asetuksen (EY) N:o 661/2009[4] 6 artiklan 4 kohdan, jonka mukaan unioni ottaa huomioon E-säännön nro 29, Euroopan komissio katsoo, että E-sääntö nro 29 olisi nyt otettava osaksi moottoriajoneuvojen tyyppihyväksyntää koskevaa EU:n järjestelmää, ON PÄÄTTÄNYT SEURAAVAA: 1 artikla Hyväksytään ajoneuvojen hyväksyntää koskevia yhdenmukaisia vaatimuksia hyötyajoneuvon ohjaamossa matkustavien suojaamisen osalta koskeva E-sääntö nro 29. 2 artikla Sisällytetään ajoneuvojen hyväksyntää koskevia yhdenmukaisia vaatimuksia hyötyajoneuvon ohjaamossa matkustavien suojaamisen osalta koskeva E-sääntö nro 29 moottoriajoneuvojen tyyppihyväksyntää koskevaan EU:n järjestelmään. 3 artikla Komissio ilmoittaa tästä päätöksestä Yhdistyneiden Kansakuntien pääsihteerille. Tehty Brysselissä Neuvoston puolesta (…) Puheenjohtaja [1] EYVL L 346, 17.12.1997, s. 78. [2] EUVL (…) (ei vielä julkaistu). [3] EUVL L 304, 20.11.2010, s. 21. [4] Euroopan parlamentin ja neuvoston asetus (EY) N:o 661/2009, annettu 13 päivänä heinäkuuta 2009 moottoriajoneuvojen, niiden perävaunujen sekä niihin tarkoitettujen järjestelmien, osien ja erillisten teknisten yksiköiden yleiseen turvallisuuteen liittyvistä tyyppihyväksyntävaatimuksista (EUVL L 200, 31.7.2009, s. 1).